CELEX: 22012D0205
Language: fi
Date: 2012-12-07 00:00:00
Title: ETA:n sekakomitean päätös N:o 205/2012, annettu 7 päivänä joulukuuta 2012 , ETA-sopimuksen liitteen I (Eläinlääkintä- ja kasvinsuojeluasiat) muuttamisesta

21.3.2013   
            
            
               FI
            
            
               Euroopan unionin virallinen lehti
            
            
               L 81/1
            
         ETA:N SEKAKOMITEAN PÄÄTÖS
   N:o 205/2012,
   annettu 7 päivänä joulukuuta 2012,
   ETA-sopimuksen liitteen I (Eläinlääkintä- ja kasvinsuojeluasiat) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Euroopan parlamentin ja neuvoston asetuksessa (EY) N:o 853/2004 vahvistettujen salmonellaa koskevien erityistakuiden ulottamisesta koskemaan Tanskaan tarkoitettuja munia 22 päivänä toukokuuta 2012 annettu komission täytäntöönpanoasetus (EU) N:o 427/2012 (1) olisi otettava osaksi ETA-sopimusta.
            
         
               (2)
            
            
               ETA-sopimuksen liitteessä I olevan I luvun johdanto-osan 2 kohdassa täsmennetään, että ”ETA-sopimuksen liitteessä I olevan I luvun säännöksiä, jotka koskevat muita eläviä eläimiä kuin kaloja ja vesiviljeltyjä eläimiä sekä eläintuotteita, kuten munasoluja, alkioita ja siemennestettä, sovelletaan Islantiin. Jos säädöstä ei sovelleta lainkaan tai sitä sovelletaan osittain Islantiin, asiasta on oltava säädöstä koskeva maininta.” Tähän kohtaan on johdonmukaisuuden vuoksi viitattava ETA-sopimuksen kohdassa, jossa mainitaan Euroopan parlamentin ja neuvoston 29 päivänä huhtikuuta 2004 antama asetus (EY) N:o 882/2004 (2), sellaisena kuin se on oikaistuna EUVL:ssä L 191, 28.5.2004, s. 1, ja otettu osaksi ETA-sopimusta 26 päivänä lokakuuta 2007 tehdyllä ETA:n sekakomitean päätöksellä N:o 137/2007 (3).
            
         
               (3)
            
            
               Tämä päätös koskee eläinlääkintään liittyvää lainsäädäntöä. Eläinlääkintää koskevaa lainsäädäntöä ei sovelleta Liechtensteiniin, niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia, kuten ETA-sopimuksen liitteen I alakohtaisissa mukautuksissa täsmennetään. Tätä päätöstä ei näin ollen sovelleta Liechtensteiniin.
            
         
               (4)
            
            
               ETA-sopimuksen liite I olisi sen vuoksi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan ETA-sopimuksen liitteessä I oleva I luku seuraavasti:
   
               1.
            
            
               Lisätään 1.1 osan 11 kohtaan (Euroopan parlamentin ja neuvoston asetus (EY) N:o 882/2004) seuraava:
               ”Tätä säädöstä sovelletaan Islantiin johdanto-osan 2 kohdassa tarkoitetuilla aloilla.”
            
         
               2.
            
            
               Lisätään 6.1 osan 17 kohdan (Euroopan parlamentin ja neuvoston asetus (EY) N:o 853/2004) jälkeen kohta seuraavasti:
               
                           ”17a.
                        
                        
                           
                              32012 R 0427: komission täytäntöönpanoasetus (EU) N:o 427/2012, annettu 22 päivänä toukokuuta 2012, Euroopan parlamentin ja neuvoston asetuksessa (EY) N:o 853/2004 vahvistettujen salmonellaa koskevien erityistakuiden ulottamisesta koskemaan Tanskaan tarkoitettuja munia (EUVL L 132, 23.5.2012, s. 8).”
                        
                     
         2 artikla
   Täytäntöönpanoasetuksen (EU) N:o 427/2012 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 8 päivänä joulukuuta 2012, jos kaikki ETA-sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 7 päivänä joulukuuta 2012.
      
         
            ETA:n sekakomitean puolesta
         
         
            Puheenjohtaja
         
         Atle LEIKVOLL
      
   
   
      (1)  EUVL L 132, 23.5.2012, s. 8.
   
      (2)  EUVL L 165, 30.4.2004, s. 1.
   
      (3)  EUVL L 100, 10.4.2008, s. 53.
   
      (4)  Valtiosäännön asettamista vaatimuksista ei ole ilmoitettu.